El temps a Palamós: Diumenge 8 d'abril: pluja generosa de primavera i arriba una borrasca de llibre\nDiumenge 8 d'abril: pluja generosa de primavera i arriba una borrasca de llibre\nMapa de superfície amb fronts del passat diumenge 8 d'abril a les vuit del vespre. Podem apreciar la presència d'un pertorbació centrada sobre Catalunya.\nFins ara, la primavera d'aquest any s'està presentant força generosa en relació a les precipitacions.\nDesprés de la bona ploguda que hi va haver el passat 24 de març, aquest darrer cap de setmana ens ha portat una altre tongada de pluges generoses, concentrades, majoritàriament, entre el migdia i la tarda del passat diumenge 8 d'abril.\nLa presència d'un índex AO negatiu en aquesta primera quinzena del mes d'abril, ha facilitat que el front polar s'hagi desplaçat cap a latituds més meridionals. Aquest fet ha obert un autèntic passadís de borrasques que han quedat atrapades entre l'anticicló de les Açores i l'anticicló dinàmic que s'ha anat movent des de l'est d'Europa fins a Escandinàvia.\nL'àrea de baixa pressió que ha quedat estancada entre les illes Britàniques i la península Ibèrica, ha acabat generant un rosari de pertorbacions, una de les quals ens va creuar per sobre durant la jornada dominical.\nA Palamós, aquesta pertorbació ens va deixar una jornada plujosa, però amb alguns matisos. Tot i que a primeres hores del dia va caure pluja de fang o plugim que embrutà molt les superfícies exteriors, amb el pas de les hores, sobretot entre el migdia i la tarda, la pluja fou més neta, intensa i ben caiguda, la qual cosa va anar perfecte per netejar el fang que havia caigut i regar els camps i els boscos.\nEn total, a la nostre vila es van comptabilitzar 45 mm al Pla de Sant Joan (dada de Josep Ribas), 39,6 mm a La Fosca i 32,8 mm al barri vell (dades de Meteoclimatic).\nLa pluja també va afectar la resta del Baix Empordà, però amb una marcada irregularitat., de fet, les dades ens indiquen que aquesta vegada on ha plogut més és la zona compresa entre Calonge i Palafrugell.\nAltres dades de precipitació caiguda al Baix Empordà el passat diumenge 8 d'abril, segons Meteocat i Meteoclimatic:\nCalonge 48,0 mm., Palafrugell-Estadi 31,7 mm., Les Olives 30,8 mm., La Bisbal d'Empordà 30,1 mm., Monells 28,4 mm., Castell d'Aro 22,0 mm., Verges 21,0 mm., La Tallada d'Empordà 18,8 mm., Torroella de Montgrí 15,8 mm., Bellcaire d'Empordà 15,8 mm., Sobrestany 14,6 mm., Sant Feliu de Guíxols 14,0 mm.\nMapa de pressió en supefície previst per dimecres a les 11:00h. Veiem una pertorbació de llibre a sobre Catalunya.\nCal destacar que aquesta situació de pluges tindrà un nou capítol a partir d'avui al vespre, ja que s'espera que ens arribi una pertorbació molt activa, de llibre.\nA Palamós preveiem que pugui ploure de forma generosa entre el vespre o la nit de dimarts a dimecres, i sobretot al llarg del dimecres, amb acumulacions que altre vegada podran arribar o superar els 40 mm a la nostre zona. Aquestes pluges vindran acompanyades per una forta mar de fons, i també una mar de vent de migjorn o llebeig que arribarà a 1,5 o 2 metres d'alçada durant avui dimarts i de 2,5 a 3,5 metres demà dimecres.\nTot i que el vent de llebeig podrà ser moderat, amb cops forts avui al matí, caldrà anar molt amb compte, ja que el vent encara podrà ser més intens durant la matinada de demà dimecres i també a la tarda, amb de 20 a 24 nusos de velocitat mitjana a la costa i de 30 a 35 nusos mar endins. Aquesta situació podria provocar alguns desperfectes.\nCel ennuvolat i mar de fons a La Fosca, el passat diumenge 8 d'abril al vespre.\nA part de les pluges, la mala mar també va ser la protagonista de la jornada dominical, amb mar de fons de llevant. Les onades arribaren a tenir de 2 a 2,5 metres d'alçada, la qual cosa va ser un bon alicient pels nombrosos surfistes que s'atansaren fins a la platja de la Fosca.\nImatge composada dels radars meteorològics del passat diumenge 8 d'abril a les 13:54h. S'observen pluges sobre Palamós.\nTemps plujós i emboirat a la badia de Palamós, el passat diumenge 8 d'abril a primeres hores de la tarda. Font: http://palamos.cam\nMés dades meteorològiques del passat diumenge 8 d'abril del 2018 a Palamós., temperatura màxima 13,8 ºC, mínima 10,8 ºC. Estat del cel: a primeres hores del matí cel d'aspecte marronós, amb 8/8 Ns i St, pluja de fang o plugim, mala visibilitat, boirines i boira cap als relleus costaners., a partir del migdia la pluja s'intensificà i va ser més neta, amb 8/8 Ns i St, boirina o boira., a la tarda cel bàsicament ennuvolat, amb alguna tímida clariana al vespre, pluja o plugim fins al vespre, amb de 7/8 a 8/8 As, Ns, Cu, Sc i St., a la nit cel tapat i caiguda d'alguna gota dispersa.\nVent: fins les 07:30h hi va haver vent del N, NNO i NNE, a 5 km/h de mitjana., a partir de llavors vent del E, NE i NNE, a 10 km/h de mitjana., a partir de les 16:00h hi va haver vent del SO, S i SSE, a 10 km/h de mitjana., a partir de les 20:30h va entrar vent del O, SO i S, a 5 km/h de mitjana.\nRatxa màxima de vent 29 km/h E.\nEstat de la mar amb forta o maror o maregassa, ones de 2 o 2,5 metres, mar de llevant.\nPressió atmosfèrica màxima 1007hPa, mínima 1001hPa. Humitat relativa màxima 96%, mínima 85%. (Dades de meteoclimatic.com)\nSurfistes i grans onades, el passat diumenge 8 d'abril al vespre.\nMar de fons a La Fosca, el passat diumenge 8 d'abril a primeres hores de la tarda.\nEn un altre ordre de coses, si mirem les temperatures màximes assolides el passat diumenge 8 d'abril al Baix Empordà, es veu com aquestes van experimentar un clar descens respecte el dia abans, degut al cel ennuvolat i a les pluges.\nPer exemple, a La Bisbal d'Empordà la màxima va baixar 4,5 ºC respecte el dissabte, a Castell d'Aro baixà 4,4 ºC i a Torroella de Montgrí va descendir 4,3 ºC.\nA Palamós la màxima descendí 3,1 ºC.\nEn aquest sentit, els 14,8 ºC de Sant Feliu de Guíxols van ser la màxima més alta del dia, en canvi, els 13,2 ºC de Les Olives van ser la màxima més baixa.\nPer acabar el resum meteorològic, només falta afegir que la temperatura mínima va pujar lleugerament respecte el dissabte, gràcies al cel tapat.\nA Monells la mínima va pujar 2,0 ºC respecte el dia abans, a La Tallada d'Empordà pujà 0,6 ºC i a Castell d'Aro ascendí 0,2 ºC.\nL'excepció apareix a Palamós, indret on va descendir 1,7 ºC.\nEls 9,2 ºC que hi van haver a Monells foren la mínima més baixa de la jornada, per contra, els 12,8 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat diumenge 8 d'abril al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 14,2 ºC (10,7 ºC)., La Bisbal d'Empordà 13,6 ºC (9,3 ºC)., La Tallada d'Empordà 13,5 ºC (10,3 ºC)., Monells 13,4 ºC (9,2 ºC)., Torroella de Montgrí 13,4 ºC (9,8 ºC).\nSurfistes gaudint de les onades que hi havien el passat diumenge 8 d'abril a La Fosca.\nDissabte 28 d'abril: lleu ascens de la temperatura\nDivendres 27 d'abril: bancs de núvols baixos i arr...\nDijous 26 d'abril: la tramuntana neteja la calitja...\nDimecres 25 d'abril: la mar com un mirall i el dia...\nLa Torre de les Hores (Pals), un excel·lent mirado...\nDimarts 24 d'abril: arriben els primers estols de ...\nDilluns 23 d'abril: un Sant Jordi amb molta calitj...\nDiumenge 22 d'abril: més pols del Sàhara i s'arrib...\nDissabte 21 d'abril: la temperatura màxima s'enfil...\nDivendres 20 d'abril: el XV Rally Costa Brava Hist...\nDijous 19 d'abril: la primavera omple de flors l'e...\nDimecres 18 d'abril: paisatge florit al far de Pal...\nDimarts 17 d'abril: la temperatura puja i les plat...\nDilluns 16 d'abril: màximes de 22 ºC, malgrat els ...\nDiumenge 15 d'abril: la temperatura màxima es recu...\nDissabte 14 d'abril: més pluja, mar de fons i la F...\nDivendres 13 d'abril: tornen les pluges, amb boira...\nDijous 12 d'abril: el color verd domina el paisatg...\nDimecres 11 d'abril: una potent borrasca\nDimarts 10 d'abril: comença el temporal marítim i ...\nDilluns 9 d'abril: l'endemà de les pluges\nDiumenge 8 d'abril: pluja generosa de primavera i ...\nDissabte 7 d'abril: mar de llevant, més pols sahar...\nDivendres 6 d'abril: nuvolositat variable i cel en...\nEl castell de Vila-romà a vista de dron\nDijous 5 d'abril: la temperatura recula i apareixe...\nDimecres 4 d'abril: garbinada i temperatura càlida...\nDimarts 3 d'abril: mar de fons, boirines i tempera...\nForn de rajols d'en Celoni (Vall-llobrega)\nDilluns 2 d'abril: la temperatura torna a remuntar\nDiumenge 1 d'abril: el mes d'abril arriba ben flor...\nDissabte 31 de març: una tempesta molt dèbil\nDivendres 30 de març: garbinada, amb màximes de 21...


ᐅ Posicionament web Torralba del Pinar - Posicionament Google SEO Torralba del Pinar\nPOSICIONAMENT WEB TORRALBA DEL PINAR\nLi oferim un servei de posicionament web Torralba del Pinar potent i eficaç, que garanteix els millors resultats de posicionament a Google.\nExperts en posicionament web Torralba del Pinar\nEl nostre posicionament web Torralba del Pinar va de bones pràctiques, metodologia contrastada i experts en estratègies SEO nacional i internacional. El nostre equip professional a Torralba del Pinar analitza i confecciona en cada cas una proposta a mida sobre l’estratègia SEO On-page i Off-page més adient i que millor encaixa amb les necessitats del client i els seus objectius en aquest sentit.\nPosicionament web Torralba del Pinar amb màximes garanties\nEls nostres resultats en posicionament web Torralba del Pinar els podem demostrar amb els nostres casos d’èxit reals i vigents, gràcies a la nostra gran experiència en aquest sector i gran quantitat de clients que confien en el nostre posicionament web Torralba del Pinar.\nEstratègies SEO Google de Gestinet. El millor posicionament web Torralba del Pinar\nEl nostre objectiu a l’hora de crear una estratègia SEO Torralba del Pinar és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Torralba del Pinar també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nMetodologia pròpia en posicionament web Torralba del Pinar\nEl nostre secret és tractar el posicionament web Torralba del Pinar com a metodologia i filosofia dins el nostre ADN i plasmar-ho a l’hora de crear i optimitzar les pàgines web que realitzem. Utilitzem en tot moment metodologia pròpia, tècniques i estratègies SEO contrastades i vigents, amb les màximes garanties d’èxit i sense riscos. Mai hem tingut una pàgina web penalitzada i en tots els casos realitzem una estratègia SEO a mida amb les màximes garanties per a consolidar els objectius marcats.\nAixí doncs, el posicionament web Torralba del Pinar és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Torralba del Pinar, i només es pot assolir entenent i transpirant durant tant de temps els paràmetres, motius i estratègies de posicionament web Torralba del Pinar òptimes i exitoses que Google contempla en el seu posicionament natural, en evolució constant.\nMetodologia de posicionament web Torralba del Pinar pròpia, tècniques i estratègies SEO contrastades.\nEls millors resultats en la generació de trànsit potencial mitjançant el posicionament web Torralba del Pinar.\nPropostes de posicionament web Torralba del Pinar a mida sobre l’estratègia SEO On-page i Off-page.\nBones pràctiques, metodologia contrastada i experts en estratègies posicionament web SEO Torralba del Pinar.\nTorralba del Pinar i el seu posicionament web\nCada ubicació i zona geogràfica te un tractament específic a nivell SEO Google i això afecta directament en una gran majoria d’estratègies de posicionament web Torralba del Pinar que desenvolupem, tant sigui pel volum i tipus de competència, com tipus de sector, activitat, etc... Cal tractar cada projecte i estratègia de posicionament web Torralba del Pinar de forma personalitzada i a mida, només així es pot garantir l’èxit de la mateixa i aconseguir els resultats en posicionament web Torralba del Pinar esperats.\nGestinet ❤ Posicionament web Torralba del Pinar\nSi, ho reconeixem, som addictes i ens apassiona el cercador Google des dels seus inicis, i les estratègies de superació constant que dissenyem per tal que cada client sobresurti dins el Posicionament dins Google, evolucionant-les amb el temps per tal de millorar i optimitzar resultats constantment. Val a dir que a Torralba del Pinar comptem amb clients que són models de negoci online i gairebé la única captació de client potencial és via posicionament Google, amb l’exigència i pressió que això comporta.


TAC12 TV - La Setmana Santa de Valls estrena el pas de la Mare de Déu del Roser portat a espatlles per dones\nLa Setmana Santa de Valls estrena el pas de la Mare de Déu del Roser portat a espatlles per dones\nDilluns, 15 abril 2019 13:14\nLa van presentar l'any passat coincidint amb la celebració de la Setmana santa a Valls però encara no se l'havia pogut veure pels carrers.\nLa nova imatge que custodia la germandat del sant Crist de Lepant i la Mare de Déu del Roser de Valls s'havia d'haver vist pels carrers ja el passat mes d'octubre, però la pluja ho va impedir. Aquest cop però, coincidint amb la tradicional sortida processional del pas del Crist de Lepant prèvia als actes centrals de la Setmana Santa, el pas de la Mare de Déu del Roser va acompanyar també al conjunt escultòric de Busquets. La particularitat del nou pas de la germandat és que exclusivament el porten a espatlles dones.\nEls dos passos de la germandat vallenca van utilitzar itineraris diferents per trobar-se davant la capella de la Mare de Déu del Roser en un dels actes que obre una setmana santa vallenca que el diumenge de Rams ja viu també el seu primer viacrucis pels carrers del nucli històric.\nRecordant l'antiga processó dels penitents que es vivia a Valls a meitats del segle XX, aquest viacrucis, que presideix el Crist de Sant Joan incorpora com a principals elements la presència dels Improperis: els diferents instruments utilitzats com a escarni durant la passió de Jesucrist.\nMés en aquesta secció: « La UE Valls puja a Primera Catalana ERC de Valls proposa una auditoria de les necessitats dels carrers »


Organitza: Ajuntament de Mollet del Vallès\nSortida: 10 h de la plaça Prat de la Riba\nEl cicle de passejades Itineraris urbans està pensat per a totes les edats, ja que les sortides poden fer-se en família. Són recorreguts fàcils per la ciutat i el seu entorn més immediat, amb poc desnivell i amb una marxa suau.\nLes caminades estan guiades per personal del Departament d'Esports. Requereix la inscripció prèvia al cicle de passejades, que es fa una única vegada i es pot tramitar al Centre Municipal d’Esport i Salut Ca n’Arimon i als centres cívics i culturals de la ciutat.\nEs recomanable portar calçat adequat, alguna cosa per esmorzar, aigua i gorra; de manera especial en els recorreguts de més llarga distància.


Too Good To Go, un moviment contra el malbaratament alimentari | La Clau -Revista gratuïta del Maresme\nToo Good To Go, un moviment contra el malbaratament alimentari\nUn terç del menjar que es produeix va a parar a les escombraries. Mentre 800 milions de persones al món no tenen res per menjar, llars i establiments llencen grans quantitats de menjar, cosa que implica un malbaratament d’aliments i dels recursos i processos que s’han invertit per produir-los.\nDavant d’aquesta perspectiva, fa tres anys va néixer a Dinamarca el moviment Too Good To Go, que lluita per erradicar el malbaratament alimentari. Sota el lema #Lacomidanosetira, es consciencia sobre hàbits de consum més responsables. Ara per ara el moviment compta amb més de 12 milions de persones a Europa, i segueix sumant.\nToo Good To Go opera amb una aplicació que té el mateix nom, disponible en iOS i Android. L’app és gratuïta i el seu funcionament és molt senzill: només cal accedir-hi per veure els establiments que hi ha a prop (supermercats, fruiteries, fleques, hotels…) amb packs disponibles dels seus excedents alimentaris a un preu reduït. L’usuari tria el seu favorit, paga a través de l’aplicació i pot anar a recollir-lo a l’hora establerta. D’aquesta manera els comerços redueixen el seu malbaratament i els usuaris descobreixen nous llocs mentre estalvien diners.\nAmb el Nadal a les portes, una època d’excessos en què les llars eleven el seu consum, compren més aliments i cuinen més que a la resta de l’any, és inevitable que molt menjar vagi directe a les escombraries. Per evitar-ho, Too Good To Go proposa quatre consells molt útils:\nPlanificació. Cal preparar els menús amb antelació, revisar els ingredients que es necessiten, calcular el nombre de comensals, fer una llista per comprar només el necessari i elaborar racions ajustades per a cada convidat.\nOrganització. Si sobren productes convé deixar visibles aquells que es puguin malmetre abans en el rebost o nevera. A més, les restes d’un menú de Nadal es poden reutilitzar per fer altres receptes: croquetes amb la carn o postres amb la fruita més madura.\n«Salvar menjar» en establiments per aprofitar-lo a casa. Durant les festes nadalenques els comerços tenen més gènere de l’habitual i és difícil que aconsegueixin donar sortida a tots els seus productes. Gràcies a l’app Too Good To Go poden vendre el seu excedent diari de menjar i els usuaris poden «salvar packs» amb aquest menjar de qualitat a preus reduïts.


POSTDATA- projecte artístic del MACBA | Escola Ridolaina - ZER Baridà-Batllia\nEl passat trimestre hem participat en el Projecte POSTDATA.\nPOSTDATA és un projecte d’art a les escoles format per un conjunt de cinc propostes d’artista autònomes, que els centres rebran per correu postal de manera escalonada, al llarg d’un període d’uns tres mesos. La intenció és introduir l’art contemporani a l’escola sense domesticar-lo, i de generar estranyament, sorpresa i complicitat entre alumnat i mestres.\nPOSTDATA s’inspira en les pràctiques artístiques que van utilitzar la correspondència com a mitjà d’experimentació i sistema de distribució de l’art durant els anys seixanta. El moviment d’art postal, també anomenat mail art o art de correspondència, trasllada a l’aula la tradició de Fluxus, el dadà, les arts performatives i les pràctiques site-specific a través d’aquestes cinc propostes inèdites d’artistes contemporanis. En aquesta primera edició, i al llarg de tres mesos (de febrer a abril o d’abril a juny), l’escola rebrà les propostes de David Bestué, Luz Broto, Enric Farrés Duran, Nicolás Paris i Tere Recarens. Cadascuna juga, des de diferents perspectives, amb conceptes com el buit, l’atzar, la ciència ficció, el secret, la investigació experimental, el dualisme, la decepció o la sorpresa. Es tracta de temptejar els límits, provocar situacions d’incertesa i activar processos artístics i educatius a l’aula. Al final del projecte, l’escola sumarà una petita col·lecció d’art a la seva experiència singular, acompanyada pels exercicis i les qüestions dels alumnes.\nA l’escola ens van arribar cinc correus.\nEn el primer ens explicaven que volia dir això del “correu postal”.\nUn altre, ens va arribar un poema visual, amb targetes. Nosaltres ens vam inspirar i ens va sortir això:\nLa proposta dos, de la Luz Broto, ens deia que la mestra sortís de la classe i s’amagués darrera la porta cada dia més estona fins a quedar-se tota una classe fora.\nNosaltres no vam fer això perquè se suposava que els alumnes no havíem de llegir el missatge, sinó que ho havien de llegir les mestres per veure com reaccionàvem els nens. Però nosaltres ja ho havíem llegit. Així que la Gemma va fer una proposta a l’ambient artístic: escriure en un mural idees boges perquè fes la mestra.\nL’idea més boja era que la Gemma es tirés en paracaigudes des d’un avió i fes la classe per Skype. O que grapés la boca a tots els nens i nenes, o que es posés a menjar llaminadures en mig de la classe.\nEscrivint idees boges\nLa correspondència 3: La escala crea el fenómeno, del Nicolàs Paris, ens va arribar l’enllaç a un video: la càmara s’allunyava i s’apropava, des de l’univers fins a l’àtom. La Núria ens va fer aquesta proposta: agafar un objecte i dibuixar-lo de més lluny i de més a prop.\nI durant tres setmanes, la Comunitat 4 ens vam dedicar a fer una foto al mateix metre quadrat de l’escola, cada vegada. No us imagineu com pot anar variant la vida d’un metre quadrat.\nA la correspondència 4: “Fer lloc al contingut” de l’Enric Farrés, ens va arribar un diccionari foradat. Per fora era un diccionari normal, però a dins tenia un gran forat quadrat. Era com una caixa. Pot haver-hi moltes coses dins d’un llibre, com ara un tresor amagat!!\nA l’espai dels artistes, la Gemma ens va fer la proposta de fer caixes amb llibres, o també un eriçó, com aquest:\nEriçó fet a partir d’una novel·la antiga\nI per últim la carta de la Tere Recasens. Què xula! Primer ens va semblar que l’havia escrit una nena, perquè ens parlava de dues amigues. Però després vam veure que una de les amigues ja treballava i era adulta. Llavors, entre la Comunitat 3 i la Comunitat 4 vam decidir escriure nosaltres també una carta per la Tere. Li vam fer un sobre amb moooooolts dibuixos i els nostres noms. Li vam dibuixar el Cadí perquè sabés on vivim.\nEl que hi ha dins del sobre\nDesprés, un altre dia vam anar a correus de Puigcerdà per enviar la carta. Vam posar un munt de segells i ens van ensenyar l’oficina de correus per dins.\nOLI, FARINA I AIGUA. Una massa i molts camins per aconseguir-la.\nVISITA A CORTARIU


Vols barats de Barcelona a Harare a Iberia\nVols barats Barcelona-Harare\nVols barats de Barcelona a Harare (HRE) de Barcelona a Harare Barcelona-Harare, Zimbabwe\nConsulta l’oferta de vols de Barcelona a Harare i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Barcelona a Harare.\nEls preus mostrats corresponen a cerques de vols a de Barcelona a Harare fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


Educar és l’equilibri entre exigència i amor – Blocdepares\nLa nostra companya Marta, ens proposa la lectura d’un article molt recomenable del bloc Catorze.cat, en que ens presenten 14 reflexions sobre la bellesa i la vellesa d’esenyar i d’aprendre. Les 14 reflexions provenen de les conferències en motiu del 175è aniversari dels estudis de magisteri a la ciutat de Lleida. En molts d’ells es parla de mestres, però en tots els casos poden substituir-ho per pares o mares.\n14 reflexions sobre la bellesa i la vellesa d’ensenyar i d’aprendre\n1. Els mestres hauríem de preguntar als alumnes què necessiten de nosaltres. I ens hauríem de preguntar, cada dia a nosaltres mateixos, per què som mestres.\n2. Rebem i ens posem tanta pressió per tenir èxit a la vida, que hem fet entendre als infants que equivocar-se vol dir fracassar. Quan és ben bé al revés: si t’equivoques, aprens.\n3. Educar és un ofici vell, però cada infant és nou i cada dia és nou. Per tant, un bon mestre és algú que lluita contra les etiquetes i regala, incondicionalment, oportunitats.\n4. A l’escola, igual que a la vida, no hi ha problemes, hi ha reptes. I el més important de tot és l’actitud amb què els afrontes.\n5. Els pares han de saber què passa dins de l’escola, no pot ser que l’aula i la casa siguin dos mons separats. Si els pares no hi confien, que entrin i vegin què fem. Que els infants mateixos els hi ho ensenyin. Com més portes obertes hi hagi, millor.\n6. Un bon mestre és algú que t’ajuda a ser més gran del que ja ets. Si es dedica a empetitir-te o a anul·lar-te, que es retiri.\n7. Un mestre ha de saber mirar. Com: amb frustració perquè volia ser historiador i no mestre, o amb amor, perquè aquesta feina l’apassiona? Des d’on: amb superioritat o acompanyant-lo des del costat? Què: si és nen o nena? Si és d’aquesta o d’aquella família? Si fa anys que ho suspèn tot o si és un nen amb tota la vida al davant?\n8. Educar exigeix humilitat per ser crítics amb nosaltres mateixos, per demanar perdó si carreguem el nostre mal humor als alumnes, i per deixar que altres mestres entrin a l’aula i ens diguin com podem millorar. L’orgull pot anar en contra de l’educació i hauríem de recordar que, sempre, l’objectiu i el centre de l’escola és l’infant.\n9. No es tracta d’educar en l’individualisme, sinó en la individualitat.\n10. Ens tocar esborrar la lluita entre l’escola tradicional i la innovació. Innovar no vol dir esborrar-ho tot i tornar a començar de zero, sinó veure què és el millor que tenim del passat i sumar-ho. Però abans d’innovar res hauríem de veure si som capaços de treballar en equip.\n11. Si anem a treballar contents, rendim. Si hi anem amargats, no. I si no ens agrada gens el que fem o l’entorn, intentarem canviar de feina. Però els alumnes no tenen aquesta opció. Cal tenir present que els alumnes abans que alumnes són persones. Si no estan bé emocionalment no aprendran. Igual que si un dia no estàs bé, tampoc treballaràs bé.\n12. Educar és l’equilibri entre exigència i amor.\n13. Per què no intentem que als alumnes els agradi anar a l’escola? L’objectiu de l’escola és que els nens i les nenes trobin sentit a anar-hi. Per educar ens cal sobretot coherència: volem que els alumnes treballin en equip? Fem que treballin en equip. És a dir, cal que el que diem es converteixi en el que fem.\n14. No estem educant els infants per al futur, sinó per a un temps més important: l’avui.\nPodeu llegir l’original a: http://www.catorze.cat/noticia/8090/educar/equilibri/entre/exigencia/amor


peu - De paraules per Context\nI veieren passar el Pollet, peu descalç, duent calces de pescador, i un jaqué negre escurçat i brut, enduent-se'n la Marquesa abrigada amb un mocador fet de pedaços multicolors. Tots van acomiadarse'n amorosament, mentres ella responia amb veu rogallosa i feble, que tothom sentí amb estranya pregonesa entre tantes de remors paoroses: -Adeu! Adeu! veniu a veure'm!... abans que mori!\nEl sentit comú em seguia murmurant: -Atura'l abans no faci més mal. Tens el dret de protegir les coses de la teva propietat, davant la destrucció d'un boig. Agafa'l pel coll i llança'l a puntades de peu per la porta del jardí.


Dimarts 07 d'abril del 2020\nUn cop recollides totes les aportacions, aquestes es faran públiques al web banyoles.cat\nL’Ajuntament de Banyoles prorroga fins el 22 de novembre el procés participatiu per millorar els carrils bici\nEl consistori demana a la ciutadania que expliqui les seves experiències com a ciclistes i indiquin punts a millorar.\nEn motiu de la Setmana de la Mobilitat Sostenible i Segura, que es va celebrar a Catalunya del 16 al 22 de setembre, l’Ajuntament de Banyoles va obrir un torn de participació ciutadana per conèixer les opinions dels que circulen en bicicleta per la ciutat.\nConcretament, el consistori banyolí demana a la ciutadania que expliqui les seves experiències com a ciclistes i indiquin quins punts creuen que s’han de millorar, donant l’opció de presentar una foto del lloc concret.\nLes opinions i propostes de millora es poden fer arribar per correu electrònic al mail participacio@ajbanyoles.org. El termini per enviar propostes s’acabava el 22 d’octubre, però finalment s’ha ampliat fins al 22 de novembre ja que, sense entrar en xifres concretes, el consistori assegura que hi ha hagut una gran participació.\nUn cop recollides totes les aportacions, aquestes es faran públiques al web de l’Ajuntament, www.banyoles.cat.\nBanyoles suspèn oficialment totes les activitats culturals, turístiques, socials i esportives d’abril i maig\nEl Consell manté el servei de recollida de residus amb normalitat i demana no treure trastos al carrer\nL’Ajuntament de Banyoles inicia unes obres d’urgència a la Ronda Fortià per substituir un tram de col·lector


Comença a Moçambic el curs de formació de fisioterapeutes de Fisiàfrica - Xarxa Vives d'Universitats\nComença a Moçambic el curs de formació de fisioterapeutes de Fisiàfrica\nQuelimane (Moçambic).- 05/03/2015.- Fisiàfrica, el programa de cooperació en salut de la Xarxa Vives d’Universitats amb institucions de Moçambic i Gàmbia, ja està en marxa al primer país, després d’encetar-se al segon la passada tardor. El programa s’adreça a l’enfortiment dels sistemes de salut de Moçambic i Gàmbia entre els anys 2014 i 2016.\nDilluns 2 de març es va engegar la seua primera acció a Moçambic: un curs de formació en Fisioteràpia adaptat perquè siga homologable als estudis equivalents a l’espai europeu d’educació superior (EEES). El curs es desenvoluparà a la Missió de la Sagrada Família dels Dehonians a Quelimane (Moçambic) i inicialment compta amb 25 alumnes, als quals en breu s’hi sumaran altres.\nReconegut com a innovador per l’Agència Espanyola de Cooperació Internacional per al Desenvolupament (AECID), que dóna suport al projecte, Fisiàfrica és un programa de cooperació de l’àmbit de la salut fruit d’una aliança interuniversitària entre la Xarxa Vives d’Universitats i les universitats de Girona, Illes Balears, Lleida, Miguel Hernández d’Elx i Vic-Central de Catalunya. Entre altres socis locals figuren l’Institut Superior de les Ciències de la Salut de Moçambic, el Ministeri de la Salut de Moçambic (MISAU) i la Universitat de Gàmbia, i a més s’han encetat contactes amb la Universitat de Legon (Ghana), per a la possible extensió futura del programa.\nL’objectiu central de Fisiàfrica és l’enfortiment dels sistemes de salut locals. A través de la capacitació de fisioterapeutes, es tracta de contribuir a la reducció de les limitacions funcionals de la població d’aquests països. Aquestes limitacions i discapacitats, en general conseqüència de malalties i traumatismes totals o parcialment corregibles, constitueixen una causa important de pobresa i un obstacle per al desenvolupament. Com a objectius secundaris del programa es contemplen la creació i implementació d’estudis universitaris en Fisioteràpia, amb les competències i habilitats adaptades, d’una banda a l’espai europeu d’educació superior (EEES), i d’una altra, al context sociosanitari local, és a dir, als problemes de salut prevalents, a les condicions sociopolítiques i als recursos locals disponibles.\nD’altra banda, es potenciarà l’associació de la recerca a programes de formació, a través de la potenciació de la rehabilitació i el suport tècnic. Aquesta vinculació, a més de facilitar el seguiment i l’avaluació continua del projecte, possibilitaria també la consecució d’altres objectius parcials, com la detecció d’afeccions associades a limitacions funcionals i dels sectors de població més vulnerables en aquest sentit. A més, es contempla la detecció i comprensió dels recursos i coneixements locals en el camp de la rehabilitació funcional (sobretot traditerapeutes i context comunitari dels malalts), per tal d’integrar-los en la formació universitària en fisioteràpia, així com per a començar a preveure la seua articulació en la pràctica dels futurs graduats. El projecte respon a una sèrie de sondejos previs i conforma per la seua part tant un programa pilot com una primera fase en el desplegament dels serveis de rehabilitació funcional.\nFisiàfrica dóna continuïtat a la tasca de la Xarxa Vives en l’àmbit de la cooperació al desenvolupament. Al llarg dels darrers 20 anys, la institució ha desenvolupat diferents programes en aquest sentit, com ara la reconstrucció del sistema universitari de Kosovo a partir de l’any 2000 o el Programa Algèria Universitats, entre els anys 2007 i 2012.


El Manchester United sobreviu a Marsella (0-0)\nNani ha protagonitzat els millors intents individuals d'aconseguir gol\nUn Manchester United amb baixes s'ha salvat aquesta nit amb un empat sense gols (0-0) en la seva arriscada visita a l'Olympique de Marsella\nREDACCIÓ Marsella 23/02/2011 23:51\n260x366 Heinze i Nani. / Chrispophe Karaba / Efe Heinze i Nani. / Chrispophe Karaba / Efe\nEl Manchester United s'ha salvat aquesta nit amb un empat sense gols (0-0) en la seva arriscada visita a l'Olympique de Marsella, un duel que ha afrontat amb nombroses baixes.\nEn la primera part, les opcions de gol han estat escasses per a tots dos equips, que no han ofert bon futbol en l'anada dels vuitens de final de la Lliga de Campions, competició que el Manchester reprenia sense cap derrota i amb solament un gol encaixat.\nEl portuguès Nani ha protagonitzat els millors intents individuals d'aconseguir gol durant els primers 45 minuts, mentre que el rendiment de Wayne Rooney ha estat decaient conforme ha anat avançant el partit.\nDesprés del bon inici visitant, el partit s'ha equilibrat i el Manchester ha semblat decidit a esperar al fet que l'equip francès prengués la iniciativa per atacar a la contra.\nL'Olympique s'ha fet amo del partit en la segona meitat i ha arribat a acorralar al Manchester United, però sense fabricar jugades de perill davant la porteria de Van der Sar.\nL'equip d'Alex Ferguson ha jugat com si tingués en ment que un empat no era mal resultat en el Velòdrom de Marsella, tenint en compte que va arribar a França amb les absències per lesió de Rio Ferdinand, Ryan Giggs, Michael Owen, Johny Evans i Anderson.


Comunicat arran les sentències del Tribunal Suprem - Ab Origine Magazine\nEquip editorial (2019) "Comunicat arran les sentències del Tribunal Suprem", Ab Origine Magazine, Actualitat(14 octubre) [en línia].\nComunicat, Equip editorial, Política, Presos polítics, Procés\nComunicat arran les sentències del Tribunal Suprem\nDavant la sentència condemnatòria que ha dictat el Tribunal Suprem espanyol contra els presos polítics independentistes catalans, els integrants de l’Equip editorial d’Ab Origine volem fer paleses les següents consideracions:\n1. La nostra tasca és fer divulgació històrica, però aquesta es du a terme en el nostre present i, per tant, en una època concreta de la qual nosaltres formem part. Inhibir-nos del nostre temps i no comentar els fets avui succeïts, per tant, és tan incomprensible com voler entendre el present sense el passatVolem expressar el nostre rebuig davant unes sentències que són, a totes voltes, injustes i que tenen únicament una funció exemplaritzant vers ell moviment sobiranista i independentista catalans, al qual se’l vol dissuadir d’exercir lliurement l’autodeterminació. Dolors Bassa, Jordi Cuixart, Carme Forcadell, Joaquim Forn, Oriol Junqueras, Jordi Sànchez, Raül Romeva, Josep Rull i Jordi Turull, no mereixen aquestes sentències per uns crims que no han comès.\n2. Són presos polítics i com a tals han de ser qualificat. Considerem que en una societat democràtica, totes les idees polítiques (sempre i quan no estigmatitzin, assenyalin ni suposin un dany a cap col·lectiu social o ètnic) han de tenir-hi cabuda i debatre’s. La criminalització que s’està duent a terme aquestes darreres setmanes de l’independentisme i la tancada en banda que està duent a terme el govern espanyol vers les demandes pacífiques del sobiranisme català atempten contra l’esperit democràtic i les seves mateixes bases històriques i funcionals.\n3. Ens solidaritzem amb tots els presos i exiliats polítics, no únicament als qui han condemnat avui. I ens sumem a totes aquelles veus que condemnen la judicialització de la política espanyola i la deriva repressiva de l’estat; coses que ens recorden preocupantment a escenaris ja viscuts a Euskal Herria.\n4. De la mateixa manera, davant d’una situació injusta i que mereix una resposta de la societat civil, donem suport a totes aquelles accions i organitzacions que, a través de la no violència i de la desobediència civil, impulsen una resposta massiva a les decisions d’avui del Tribunal Suprem i reclamen el dret d’autodeterminació de Catalunya.\n5. Les discussions dels propers dies i setmanes giraran al voltant de l’actualitat més immediata. Des d’Ab Origine reclamem debats que intentin explicar el conflicte actual entre Catalunya i Espanya de manera aprofundida, sense obviar els matisos i complexitats; i amb una perspectiva de llarga trajectòria. Des de la revista intentarem aportar el nostre gra de sorra per contribuir a aquest debat.\n6. La sentència d’avui no és únicament un cop contra l’independentisme català, sinó que també pot ser un precedent molt preocupant per aplicar una repressió contra tota mena de dissidència política a Catalunya o a la resta de l’estat. Entenent que el no posicionar-se no és una opció i que la història ha de contribuir a formar persones lliures, amb capacitat crítica i que ha de funcionar per a una millor democràcia, reclamem la llibertat dels presos polítics, el retorn dels exiliats i ens sumem a les mobilitzacions d’aquests dies.\nEquip editorial, 14 d’octubre de 2019


Danzas de la Escuela para el tiempo libre Eva María Montes Àngels Pujol 5.0/5 (1 opinió) Preu: 10,92 € Disponibilitat:\nCançons i danses lúdiques que al llarg de la història han anat sorgint des de la formació reglada en educació infantil i la formació no reglada, possiblement la menys valorada, a través de les diferents agrupacions juvenils. Materials per a participar en l’estimulació de les capacitats i habilitats motrius i sensorials dels nens com coordinació, lateralidad i la consciència d’esquema corporal. Tema:Dansa, CançonersIdioma:Castellà----EditorialEditorial CCSAny d'edició:2008Any de publicació:2008Núm. Pàgines:148ISBN9788498421866Referència:DL00722 Opinió d'altres usuaris\nAfegir al cistell\tDanzas de la Escuela para el tiempo libre\tde Eva María Montes, i altres 10,92 €\nCuartetosRuperto Chapí(1)Preu: 31,20 €Afegir al CistellMúsica per a orgue vol. V - Temes nadalencs-Robert de la RibaMúsica per a orgue vol. V - Temes nadalencsRobert de la RibaPreu: 7,75 €Afegir al CistellMúsica per a orgue vol. VI - Fantasies i meditacions-Robert de la RibaMúsica per a orgue vol. VI - Fantasies i meditacionsRobert de la RibaPreu: 7,75 €Afegir al CistellMúsica per a orgue vol. VII - Miscel·lània-Robert de la RibaMúsica per a orgue vol. VII - Miscel·làniaRobert de la RibaPreu: 7,75 €Afegir al Cistell\nIniciBotigaLlibreDanzas de la Escuela para el tiempo libre Truca'ns 933 426 175 Notícies i blog


Barriola i Genovés II: dos dels més grans de la pilota front a front al Puig - PilotaViu\nDivendres, 26.5.2017 17:30h\nBarriola i Genovés II: dos dels més grans de la pilota front a front al Puig\nLes mans fetes de Abel Barriola.\nBarriola, El Puig, Genoves II\nEl proper dissabte, 17 de juny, a les 19:30h, la Penya Pilotaris Amics del Frontó del Puig viurà un nou capítol del seu 50é aniversari. Però no serà una partida qualsevol. Durant aquest any ja han passat per les parets del frontó J.A. Montesa, Aritz Lasa, Títín III i Xala, entre els jugadors del nord, i Adrià III, Montesa i De La Vega, entre els valencians. Però volien dur un d’eixos jugadors considerats “plaza gizón”, o siga, una figura, però d'aquelles que arrastren i són molt volgudes. I qui millor que Abel Barriola.\nJo mateix vaig poder conéixer-lo l’estiu del 2009, mentre es recuperava a la Calderona d’una lesió greu al genoll. Vaig contactar amb l’empresa Aspe i, d’ahí, a una amistat que dura fins ara. Va visitar el Museu de la Pilota per a conéixer de prop el nostre esport, va veure el raspall professional en directe al trinquet municipal del Genovés, va tornar a estar amb el mític Paco Cabanes el Genovés, al qual ja va conéixer el 2002 mentre acompanyava Retegi II en la seua retirada. Va estar present en una de les partides de la final de la Copa Diputació que va guanyar Soro III aquell any i, fins i tot, va estar a Pelayo veient una altra partida de l’alt on, fins i tot, vam travessar. Després de tot allò, l’hem seguit per la televisió basca als campionats, l’hem visitat alguna que altra vegada i vam estar en directe, al Bizkaia, a l’última final que va disputar i guanyar, la del parelles del 2014 que, per cert, ens va regalar la samarreta que va utilitzar.\nI, com no, el passat 7 de maig es retirava, a Donosti, davant un frontó ple i bolcat, amb quasi totes les figures actuals de la pilota basca i alguna que altra de les d’abans. Allí que vam estar i, com ja feia temps que ens rondava la idea, dos membres de la directiva de la Penya, Salva Bosch i Marco Gimeno, també vam estar amb la feina de tancar la seua presència en una partida per al 50é aniversari.\nSoro III, Barriola, David Sarasol, Héctor II i León. Foto: Museu de la Pilota El Genovés.\nNo hi va haver cap problema, únicament que vam tindre cura a dir-ho fins que van passar uns dies de la seua retirada oficial. El problema el vam tenir de poder comptar amb el jugador d’ací, ja que volíem el Genovés II i, per a les dates que se celebrarà la partida, era un poc complicat pel fet que comença la Copa Diputació d’escala i corda professional.\nDesprés de les gestions necessàries, amb tot tancat, ja es pot dir que tant Barriola com Genovés II seran els jugadors que s’enfrontaran mà a mà, al frontó municipal J.A. Montesa del Puig-Horta Nord, de 25 metres de llargària i amb pilotes de 65/70 grams.\nBarriola, amb la professionalitat que el caracteritza, ja ens va dir que serà l’última partida que jugarà en un frontó arreu del món, ja que vol deixar pas a aquells que vénen darrere. I això vol dir vindre a conéixer el frontó i la pilota, entrenar la part tècnica, més que res perque vol fer-ho bé i agradar. Des que li ho vam dir, sempre s’ha mostrat amb molt de respecte, temerós de no poder donar-ho tot per desconeixer-ho.\nQuan vam anar al seu comiat a Donosti, ja li vam portar una de les pilotes amb les quals jugarà, perquè vaja agafant el tacte. Els aficionats al frontó saben que ací es juga amb 50 grams i allí amb més de 100.\nBarriola, David Sarasol i Genovés II. Foto: Museu de la Pilota El Genovés.\nPerò, davant d’ell tindrà Jose Genovés II, un altre jugador que, com Abel en la pilota basca, ací és molt volgut i admirat. De fet, la Penya Pilotaris sempre havia comptat amb ell per a eixa partida i s’han hagut de fer moltes reunions i gestions per a poder tindre’l.\nSi Barriola ha sigut guanyador de tots els títols que existeixen a la pilota basca, quatre i mig el 2001, manomanista el 2002 i el parelles el 2014; Jose no els ha guanyat tots per les raons que ja coneguem, però sí que compta amb tres Circuits Bancaixa, 2007/08, 2008/09 i 2009/10, així com dues Copes Diputació, el 2010 i el 2011. Ja sabem la sort que ha patit amb l’Individual, el títol que li falta, en les finals del 2004, 2005, 2007, 2008 i 2009, així com totes les lesions que li han impedit poder competir a partir d’eixe últim any.\nTots dos són jugadors competitius i molt professionals, que han patit lesions molt greus i han sabut refer-se i tornar a competir. Tots dos són molt volguts per les aficions a la pilota basca i la valenciana, tots dos volen fer-ho el millor possible perquè la gent que va a veure’ls estiga satisfeta i, de segur, eixe dia faran el mateix.\nBarriola, jugant una partida. Foto: Museu de la Pilota El Genovés.\nAixí, la Penya Pilotaris Amics del Frontó del Puig vol retre homenatge a un dels jugadors més grans que ha donat la pilota basca i, per altra banda, vol que Genovés II puga gaudir de ser partícip en eixa partida i rebre l'estima d’una afició entesa com la del Puig.\nAixí, doncs, amb les entrades quasi esgotades, tot preparat per a rebre dos dels jugadors més carismàtics que ha donat la pilota a mà, Abel Barriola i Jose Cabanes, el Genovés II.\n6407 lectures Cap comentari Envia


16 abril 2021 19:49\nUn capvespre de tardor, plujós i rúfol, un indigent va tocar a la porta d'un centre d'acollida demanant allotjament per aquella nit. El monitor que atenia la porteria el va convidar a seure davant la seva taula per complimentar la fitxa de demanda. Feia poques setmanes, l'organisme públic responsable d'aquell servei havia implantat una nova fitxa de registre, a fi de facilitar la realització d'estadístiques i la confecció de la memòria anual del centre. Deien que si es millorava la recollida de dades, es coneixeria amb més precisió i detall el perfil dels demandants, i es podrien dissenyar accions més adequades a les seves necessitats.\nEl monitor va començar a fer preguntes a aquell home: nom, procedència, situació personal, malalties, addiccions... Va dedicar un esforç considerable a cercar al manual d'ajuda del nou sistema de registre els codis adients per determinar la situació del demandant i encertar la intervenció a realitzar... però no se'n va sortir: el que li explicava aquell home no quadrava amb les categories codificades del manual. Finalment, el monitor, amb aire pesarós i de sincer abatiment, li va amollar la frase fatídica: «em sap molt de greu, però vostè està fora de perfil». No costa gaire d'imaginar la cara de pòquer que devia posar aquell home, sense llar i sense recursos per pagar-se una nit a una pensió, davant aquella resposta «tècnica». I el pitjor de tot, és que el monitor devia tenir raó. Ah, sí, no ho he dit abans: això va succeir a Palma, talment, just fa un parell d'anys...\nAvui m'han contat el cas de Vicenta Anangono, una senyora equatoriana de noranta-quatre anys -quina dona del món no és una senyora als noranta-quatre anys?- que, si ningú no hi posa remei, pot morir sola i desemparada al seu país perquè la normativa espanyola d'estrangeria no permet donar-li un visat per venir a Barcelona a reunir-se amb la seva única filla i els quatre néts, l'única família que té al món. Càritas Barcelona ha posat el tema en mans d'advocats i pensa recórrer al Defensor del Poble si el consolat espanyol a Quito no li concedeix el visat. Mentrestant, les autoritats espanyoles mantenen la negativa amb un argument imparcial, objectiu i, no en faltaria d'altra, ajustat a dret: la situació de la senyora Anangono està fora de perfil.\nD'acord: l'evolució de les polítiques socials, la universalització del sistema de salut, la regulació i tecnificació de tots els serveis públics d'atenció a les persones, la professionalització dels agents i assistents d'aquests recursos... sí, tot això ha dotat de rigor i solvència la concreció de l'estat de benestar, i ha permès superar l'antiga beneficència, el pur assistencialisme, la bona voluntat desproveïda d'eficiència. Però alguna cosa ens haurem de fer mirar si pel camí hem perdut la compassió i la sensibilitat, i si davant casos de misèria o de necessitat d'una evidència absolutament incontestable, d'una claredat meridiana, algú pot afirmar, amb la llei a la mà i sense que li tremoli el pols, que algú està fora de perfil. Si la professionalització i la tecnificació en els àmbits més sensibles per a la integració social -els papers, el treball, la salut, l'educació...- no estan vacunats contra el virus de la burocràcia, segurament són altres coses les que han quedat fora de perfil, com el més pur i simple sentit comú, sense el qual tot es redueix a números, dades, estadístiques, i estupideses de l'alçada d'un campanar.


www.laculturanovalres.com: RECOMANACIÓ LLIBRES per Àlex Gómez-Font\nUn acostament a la biblioteca municipal.\nQuan em van convidar a fer un article quinzenal sobre una recomenació literària em van assaltar tots els dubtes. Què recomenar, una novel·la, un assaig, un llibre d’història, una revista... Qualsevol recomenació es força complicada ja que a la hora de ser servida sempre es tendeix a ser un tant subjectiu i en conseqüència si recomano el que a mi m’agrada o em sembla que pot agradar no té perquè ser del gust de tothom. És per això que per aquesta primera presa de contacte amb tots vosaltres m’he decantat per una recomenació general a la lectura, sobretot per tots aquells que sempre han pensat que tot això de llegir és aburrit o no hi acaben de trobar el què. Als que llegiu amb asiduitat o pràctiqueu aquest esport amb normalitat també podeu probar de seguir aquestes pautes per tal de endinsar-vos en lectures noves o descobrir nous géneres o formes de llegir.\nPer començar triarem el lloc on trobar tot tipus de llibres, lectures i a la vegada xafardejar i rebuscar fins que aconseguim donar amb alguna joia. El lloc en qüestió és qualsevol biblioteca municipal a la qual podem accedir tots i gaudir de tot el que hi ha. Un cop som a dins de la biblioteca podem desplaçar-nos pels diferents espais i descobrir els diversos formats. Si ens ve de gust saber sobre l’actualitat trobarem la majoria dels diaris on ens posarem al corrent del que està passant. Pels amants de l’esport ens aturarem a l’entrevista d’aquell gran jugador de futbol. Si passem de la premsa del dia i no acabem de trobar per on començar podem pensar en les vacances, segur que tenim algun viatge pendent per fer o algun lloc que ens agradaria anar. Ens acostarem a la prestatgeria on hi ha les guies de viatges i allí podrem xafardejar i trobar el país o ciutat que busquem. Ens endinsarem en la seva lectura i característiques i així acabarem de filar el viatget o el lloc on ens agradaria anar. Que tot això no ens convenç i ens agrada la música, doncs al prestatge dedicat als llibres musicals segurament descobrirem la biografia d’aquell grup que ens agrada, o la història d’aquell gènere musical que tant ens apassiona. I així podriem anar seguint, anant buscant tot allò que ens pot interessar més, novel·la històrica, el best-seller de moda, el clàssic dels clàssics...\nI ja per acabar que en la meva primer presa de contacte amb vosaltres no us vull donar gaire la brasa, quan aneu a la biblioteca preneu-vos-ho amb calma, no mireu el rellotge, no hi ha pressa, i sobretot regireu-ho tot fins que hi trobeu allò que us pot agradar.


El Jutjat d'Instrucció 28 de Barcelona ha citat a declarar com a testimoni al cosí de l'exjugador del Barça i actual secretari tècnic del club, Eric Abidal, en el marc de la investigació per suposades irregularitats en el trasplantament de fetge el 2012, han informat fonts del Tribunal Superior de Justícia de Catalunya (TSJC).\nLa Secció Desena de l'Audiència de Barcelona va ordenar al gener reobrir el cas per la presumpta compra il·legal d'un fetge per part del llavors president del FC Barcelona, Sandro Rosell.\nEl Jutjat d'Instrucció 28 havia arxivat la causa a l'octubre de 2018 en considerar que faltaven "indicis bastants, tractant-se en tot cas de meres conjectures i sospites" els arguments esgrimits per reobrir-lo, però l'Audiència ha estimat els recursos d'apel·lació presentats per la Fiscalia i l'Advocacia de l'Estat.\nAquestes dues parts van demanar la declaració com a testimoni del cosí d'Abidal, que l'exjugador afirma que va ser el donant del fetge.\nAbidal va ser diagnosticat amb un càncer de fetge en 2011, però després de ser intervingut va poder continuar amb la seva activitat esportiva abans que una recaiguda en 2012 l'obligués a sotmetre amb urgència a un trasplantament de l'òrgan.


Assumpta Montellà: Una presentació que va ser un homenatge a les dones de colònies\nUna presentació que va ser un homenatge a les dones de colònies\nEl dissabte vam presentar, per primera vegada, El Silenci dels Telers, a la Torre de l'Amo de Viladomiu Nou.\nLa sala estava plena de gent. Més de 150 persones i d'altres que van quedar fora, malgrat la pluja i el mal temps, s'aplegaren fins a Gironella per veure de prop el microcosmos de les colònies tèxtils.\nVa ser una presentació molt especial perquè a primera fila estaven les protagonistes del llibre, emocionades quan recordaven el dia que van perdre les trenes, com l'Elionor del poema de Miquel Martí i Pol.\nDones que s'han despullat per explicar sentiments i emocions a l'hora de recuperar records, no per farcir dades històriques, sinó per fer entendre la quotidianitat de la seva mirada femenina dins un món d'homes.\n"...olor de colònia...olor d'oli de telers i de borra..." em deia una dona per explicar-me el títol de la novel.la de Sílvia Alcàntara.\nVam anar desgranant el perquè del llibre, poc a poc, entrant en el túnel del temps, escoltant de nou aquella sirena i el soroll dels telers mentre llegíem fragments com aquest:\n...quan tenia onze anys, em llevava a les quatre del matí amb el so de la sirena per anar a treballar a la colònia, on engegaven a les cinc. Plegàvem a dos quarts de vuit del vespre i rebia un jornal de tres pessetes a la setmana. De les catorze hores i mitja comptades se'n podia rebaixar una per dinar i dos quarts per esmorzar i berenar. Tornàvem al capvespre a casa amb un grup de companyes, bo i resant el rosari...\nMoltes d'elles amb problemes d'oïda per culpa del brogit eixordador dels telers, i alguna amb dits petits amputats per la llançadora, eren el testimoni d'una època, quan arran de riu el soroll de telers era soroll de diners.\nDones de colònia, que m'han ajudat a recuperar un passat que s'esmicola entre els dits, que ens ha permès visibilitzar el paper de la dona dins la Història en un moment crucial, com era la II Revolució Industrial, quan Catalunya era la fàbrica d'Espanya i els noms propis tots eren masculins, sense que ningú esmentés que dins aquell bosc de fils i telers, dins jornades inacabables, la producció d'aquella maquinària tèxtils requeia, en un 80%, en mans femenines.\nAlgunes de les protagonistes tenien els ulls entelats per les llàgrimes que volien reprimir, perquè quan tornes al passat, aquest cobra factura, i s'aglopen els records que ja estaven ben arxivats dins la memòria.\n...tinc ganes de plorar perquè aquella infantesa i la meva joventut me la van robar entre tots...i també perquè la colònia ja no hi és...\nUna contradicció que només s'entén si acceptes que la vida mateixa és una contradicció.\nVides i més vides, totes de dones, fins a vint-i-una, que han servit per fer un retrat que el temps no esgrogueirà, perquè la paraula escrita no mor mai.\nQue el meu llibre serveixi doncs, per homenatjar a totes les dones de colònia, de fàbrica, que davant els telers s'hi van deixar la pell i la vida.\nFelicitats i espero seri el dijous a la biblioteca de Nou Barris.\n22 d’octubre de 2012 a les 18:29


The Alchemist (Händel) - Viquipèdia, l'enciclopèdia lliure\n14 gener 1710\nThe Alchemist (HWV 43) (en català «L'alquimista»), és una obra de Georg Friedrich Händel emmarcada dins la seva música incidental. Va ser estrenada en el Queen's Theatre de Londres el 14 de gener de 1710. L'obra és fruit d'un arranjament d'un compositor anònim de música escrita per Händel.\nTots menys un dels moviments van ser agafats de l'ampliació de l'obertura de Händel de l'òpera italiana Rodrigo.\nLa música incidental va ser publicada uns mesos després de la primera interpretació pública, no obstant això, és poc probable que Händel hagi rebut cap pagament, ja sigui per a la realització o per a la publicació de la música. Probablement aquesta obra va ser la primera de Händel que es va realitzar a Anglaterra.\nUna representació habitual dura uns 15 minuts.\n2. Prelude (d'un compositor anònim)\nThe Alchemist»: Partitura lliure a l'IMSLP.\nObtingut de «https://ca.wikipedia.org/w/index.php?title=The_Alchemist_(Händel)&oldid=24905545»\nLa pàgina va ser modificada per darrera vegada el 11 set 2020 a les 18:07.


Troben conscient l’avi desaparegut dissabte a Granollers\nAmbulàncies del SEM / ACN\nHa estat traslladat a l'hospital del municipi\nL’home de 84 anys perdut des de dissabte a la nit a la zona del riu Congost de Granollers ha estat localitzat conscient aquest dilluns a la tarda a la zona de Can Nicolau, a prop de l’estació de Canovelles, encara en terme municipal de la capital del Vallès Oriental. Segons han informat els Bombers, l’home ha estat trobat per una persona que caminava per aquest indret just quan el cos d’emergències havia sectoritzat la zona i començava una nova recerca per aquest punt. El desaparegut ha estat traslladat a l’Hospital de Granollers i el seu estat és menys greu, segons ha informat a l’Agència Catalana de Notícies el Sistema d’Emergències Mèdiques (SEM).\nLa recerca ha donat fruit cap a tres quarts de cinc de la tarda. Els Bombers havien rebut avís d’un últim punt d’albirament en aquesta zona boscosa i l’havien sectoritzat per començar la recerca. Just quan començaven a buscar ha estat trobat per l’altra persona que caminava per la zona sense formar part de la recerca. Els Bombers l’han extret del punt amb llitera per terra fins a l’ambulància del SEM que l’ha traslladat al centre hospitalari.\nEl desaparegut havia sortit a passejar per l’entorn del riu Congost dissabte a la nit i es va avisar de la seva desaparició a dos quarts de dotze de la nit. Diumenge la cerca es va centrar a la zona entre la C-17, el Coll de la Manya, la BV-1431 i la via el tren cap a l’estació de Canovelles.\nDes del moment que es va denunciar la desaparició, dissabte a la nit, fins a 14 dotacions dels Bombers, incloent-ne dues de la unitat canina, efectius dels Mossos d’Esquadra, Agents Rurals, Creu Roja, Policia Local de Granollers i voluntaris de Protecció Civil van participar en la recerca.


Comerç i consum | Ajuntament de Calafell\nEstàs a: Inici / Per temes / Comerç i consum\nRegidoria de Comerç i d'Innovació Tecnològica\n43820 Calafell (platja)\nTelèfon: 977 69 90 09 ext. 674\nLa Regidoria de Comerç de l'Ajuntament de Calafell realitza les seves funcions des de quatre àmbits.\nÀmbit de Comerç: Amb l'objectiu d'aconseguir que Calafell es posicioni com a un referent comercial dins la nostra comarca, la Regidoria de Comerç treballa en el disseny, planificació i execució del pla de dinamització econòmica anual de Calafell, mitjançant campanyes de promoció comercial (els mercats d'estocs, la campanya de Sant Jordi, la Setmana Màgica del Comerç , la Passarel·la de Moda o el recent Summer Nights en són alguns exemples). Impulsar la creació d'un C.C.C.O - Centre Comercial a Cel Obert- a l'illa de vianants de Calafell Platja. Impulsar la reactivació econòmica al Poble de Calafell dins de l'actual Pla de Baris com per exemple la Campanya Comercial Barris Antics molt per descobrir, molt per oferir. Desenvolupar a Segur de Calafell la recuperada Fira de Sant Miquel o el Mercat de Nadal. També impulsar la dinamització del Port de Segur amb diferents actes anuals. Per altre banda estructurar el Parc Empresarial com a motor d'activitat industrial del municipi.\nÀmbit de Mercats: S'encarrega de la gestió i control del Mercat Municipal de Calafell i del desenvolupament del projecte de construcció del nou mercat municipal. Controla i gestiona els mercadals ambulants de dimarts a Calafell i de divendres a Segur.\nÀmbit d'Innovació Tecnològica: Te com a finalitat el foment de l'ús de les tecnologies de la comunicació i la informació i facilitar les condicions d'accés a Internet i a la telefonia mòbil dins l'àmbit comercial amb projectes de desenvolupament com el CliCa - Cient Calafell- que ha d'esdevenir el primer C.C.V.C. - Centre Comercial Virtual de Calafell-\nÀmbit de Promoció Econòmica: Des d'aquest àmbit Potenciem la relació amb les entitats representatives del comerç i empresariat local, fomentant l'associacionisme i donant suport a les entitats locals (Associació d'empresaris i comerciants del Fòrum Calafell, Associació de l'Oci Nocturn, Associació Immobiliària de Calafell A.I.C., Associació d'empresaris i comerciants de Segur Centre i la recent Associació de Comerciants del Poble de Calafell).\nDinatmització d’accions per a la promoció de l'associacionisme a Calafell\nNúmeros premiats sorteig dia de la mare 2016


ELS XIQUETS de LLERS: els espais plens d'infants\nels espais plens d'infants\nLa setmana passada us vam presentar els espais sense infants. Tots els materials preparats i col.locats per despertar curiositats i aprenentatges. Ara us volem mostrar els espais amb els infants i us explicarem algunes de les seves experiències.\nAquesta vegada comencem per la sala vermella:\nAl racó dels cotxes l'hem disposat amb diferents desnivells per tal que els infants puguin transportar i explorar les diferents alçades tot conduint els automòbils.\nLes diferents parts permeten enfilar-se i descobrir el propi moviment i el moviment que vol fer amb altres objectes. També hem vist que han explorat com cauen i fan un soroll molt peculiar cadascun dels vehicles.\nPer la més petita de la casa hi tenim preparat una estona i unes paneres amb pilotes toves i dures i amb objectes sonors. Aquests dies d'adaptació els objectes que produeixen algun so ens ajuden a captar la seva atenció.\nPerò també li agrada molt els materials i objectes de la granja !!! els cavalls i el tractor són dos dels objectes que més li criden l'atenció. El cavall li ofereix formes i tot cantant cançons i fent onomatopeies!!! va prenen significats. El tractor l'observa i el manipula amb entusiasme per la seva grandària i el moviment de les rodes.\ni els contes que acompanyen\nel racó de la granja ens ofereixen espais d'interacció plens de significats. Que es van reforçant a mesura que observem les seves reaccions. Alguns infants observen com amaguem els porquets dins el coco. i així amb altres jocs de "cucut-tat" ajudem a entendre que els objectes hi són però que s'amaguen!! que les coses se'n van, però tornen, que les famílies marxen, però tornen.\nPer als més petits aquesta estructura amb cortines també serveix per fer aquesta mena de jocs. Però per als més grans de la casa, aquest dia era un tren ple de viatgers. i s'enfilaven, s'amagaven, s'acomiadaven, s'observaven, s'imiten...\nL'espai dels sofàs, més destinat a les famílies durant les entrades i sortides; en les primeres entrevistes; per les xerrades informals; pels jocs de falda... també s'hi donen jocs d'amagar i observar què fan els companys i companyes a la sala.\nUn dels racons que més ens agrada és el dels contes!!! és un espai on poder seure a explicar un conte, on la mestra ens els pot explicar. On els podem fullejar. Per les mestres també és un espai molt agradable on poder acompanyar i escoltar les primeres descobertes, les primeres paraules...\nLa cuineta és un altre dels espais de la sala. Els infants hi poden trobar diferents objectes de la vida quotidiana i amb ells preparar exquisits menjars....\nooooo... fer-ne una bateria musical!!!\nA la taula blava hi tenim material divers. Que potenciï que els infants el trobin i n'explorin les propietats. Avui una de les nenes observava a través del tub mentre l'altre infants es parava a explorar els fils grocs de la corda. Hi ha cordes que no volen tocar per la seva textura, hi ha cordes que produeixen pessigolles, n'hi ha que s'amaguen dins el tub. n'hi ha que són rígides i no es dobleguen...\nI és per la sala vermella que normalment sortim al jardí!!! ....\nPerò el jardí i altres espais us els reservem per la setmana que ve!!!\nEtiquetes de comentaris: Espais , Joc lliure


La raó científica per la qual no cauen les nevades de la reina lletera - Estil De Vida\nLa raó científica per la qual no cauen les nevades de la reina lletera\nUs heu preguntat mai com i per què es serveixen els bufadors DQ al revés? Com es queden dins de la copa? Spoon USask té les respostes.\nBlizzards de Dairy Queen són una cosa màgica. No només tenen un gust èpic, sinó que també semblen desafiar la gravetat. DQ encara té la missió de demostrar al món, d’una vegada per totes, que la cadena ho és 'compromès a oferir l'experiència de tractar més gruixuda i deliciosa que hi hagi , 'obligant els empleats a servir cada Blizzard al revés.\nCom és possible això? El truc dels ingredients és? El disseny de la copa? Màgia pura?\nVaig parlar amb un company d'estudiant i alimentari dels EUA, Mark Tan, especialitzat en Ciències de l'Alimentació i Bioproductes. El seu coneixement d’additius alimentaris i tècniques d’emmagatzematge explicava la ciència que hi havia darrere de la màgia. Aquest article també va donar al nostre equip Spoon una excusa per reunir-se a DQ i menjar gelats, cosa que sempre és un avantatge.\nel millor lloc per menjar el vostre aniversari\nD'acord amb la Secció de preguntes freqüents , El servei suau de DQ es classifica tècnicament com a 'llet de gel'. L’Administració d’aliments i medicaments (FDA) requereix un contingut mínim d’un 10% de greix de mantega als gelats, però el servei suau de DQ només té un contingut del 5%.\nTambé hem de tenir en compte la diferència entre gelat i servir suau . Durant el procés de congelació, s’afegeix aire servir suau per millorar la cremositat i la lleugeresa del producte final. Si alguna vegada heu comparat la rapidesa amb què es fon un Blizzard en comparació amb els gelats durs, haureu notat que els Blizzards es tornen líquids molt més ràpid. Aquest tret es pot atribuir al contingut aeri del servei suau. En canvi, els gelats sense aire afegit tenen un gust més dens i es fon més lentament.\nSi afegir aire fa que es fon més ràpidament, com es pot capgirar? No contradiu això tot l’antigravitat? Aquesta és una pregunta excel·lent. A més d’augmentar el total volum , la quantitat d'espai en 3D que ocupa el gelat, l'aire també disminueix el pes total del Blizzard. Suposo que va caldre un cert assaig i error per trobar la relació aire-pes adequada.\nLa temperatura i l’agitació són claus\nAlguna vegada us heu adonat de la flexibilitat del servei suau de DQ? Amb aquesta clàssica cullera vermella, teniu la capacitat de plasmar la vostra llet de gel en cims i valls. Un bol de gelat dur, en canvi, és un bloc sòlid. L'agitació i el moviment constants del servei suau impedeixen que es congeli en una massa sòlida i inflexible. La mateixa idea s’utilitza a les màquines de slushie, la barreja de slushie es remou i barreja contínuament per evitar que es decanti.\nPer permetre el moviment, El servei suau DQ s’emmagatzema específicament a -5 ° C (23 ° F) per assegurar el sabor, la textura i la consistència perfectes. Els gelats durs s’emmagatzemen a temperatures molt més fredes, generalment al voltant dels -17 ° C (0 ° F), cosa que el fa molt més sòlid.\nper què en diuen hot dog?\nMai no he estat fanàtic de la física, però faré una excepció quan hi hagi un gelat (eh ... llet?). Viscositat mesura la fluïdesa d’una substància. Alguna cosa com l’aigua, que no aboca cap problema, té una viscositat baixa. Coses com el salsa de tomàquet i la melassa tenen una viscositat elevada perquè són resistents al flux. El servei suau DQ té una viscositat elevada perquè el emulsionants , els ingredients que impedeixen que el servei tou es separi en components separats, s’aguanten a l’aire introduït.\nDesprés d’afegir tota la bondat del brownie, trossos de massa de galetes i trossos de pastís de formatge, el Blizzard es barreja una vegada per afegir encara més aire i augmentar l’adherència general.\nDQ Blizzards es pot mantenir al revés, demostrant una vegada més com ho fa impressionant la ciència ho és. Si se us acudeix a Blizzard a la dreta, hi ha la possibilitat que en pugueu rebre següent Blizzard de franc .\nLa propera vegada que algú qüestioni la racionalitat de 'Blizzard flipping', impressiona amb el teu coneixement de la ciència.\n21 sopars fàcils de fer una olla quan no vulgueu fer plats\nThe College Try: Mezcal Worm Salt amb Jamie Bissonnette\nes pot morir menjant ous crus\ncom saber si es fa malbé la llet d'ametlles\nes pot menjar la pell d’una taronja\nels plàtans maduren més ràpidament en un munt


L'aixeta: Hui encendré tots els llums a les 20:30\nPublicat per Vicent Terol a 15:42\nMolt bo, però que molt bo! Jo he tingut la mateixa pensada, apa, el dia de...el que sigui i després a derrotxar de tot...\n29 de març de 2009, a les 0:58\nvisca Feliu Ventura!\n29 de març de 2009, a les 11:35\nNi em vaig enrecordar... i no ho haguera fet tampoc.\n29 de març de 2009, a les 20:28\nzel: Molta hipocresia, eh? I després encara et diuen que si no ets ecologista per no haver fet l'apagada dels collons.\nelisabet: Així que t'agrada Feliu Ventura; sabràs que és del meu poble, de Xàtiva, no?\nValldalbaidí: A mi em va passar el mateix, tot i haver escrit l'entrada aquesta. Estava a una xerrada i ningú dels que hi érem va comentar res.\n31 de març de 2009, a les 14:16


La Diputació i l'Ajuntament de Reus premien els millors olis d'oliva verge extra de la demarcació\nHan guardonat la Cooperativa Falset-Marçà, Unió origen SCLL Molí Terra Alta i Olis Solé\nLa Cooperativa de Falset-Marça ha rebut el premi CDO al millor oli d'oliva verge extra fruitat verd amarg DIPTA.CAT\nDivendres, 14 Desembre 2018 21:25\nEl Centre de Desenvolupament de l'Oli (CDO), gestionat per la Diputació de Tarragona i l'Ajuntament de Reus, ha lliurat aquest divendres els premis als millors olis d'oliva verge extra de la collita d'enguany de les denominacions d'origen protegides Baix Ebre-Montsià, Siurana o Terra Alta. Els guardonats han estat la Cooperativa Falset-Marçà, per un oli fruitat verd amarg; Unió origen SCLL Molí Terra Alta, fruitat verd dolç; i Olis Solé, fruitat madur. Els guardons, entregats des de fa 12 anys, tenen per objectiu reconèixer la feina i l'esforç dels productors d'oliva verge extra del Camp de Tarragona i de les Terres de l'Ebre i revalorar els seus olis.\nEl jurat ha decidit reconèixer la qualitat d'altres olis amb cinc accèssits, per a Vallespí Vidal S.L. i per a la Cooperativa de Cabacés (oli fruitat verd amarg); per a la Cooperativa de la Palma d'Ebre i per a Ceolpe SCCL (fruitat verd dolç), i per a la Cooperativa Agrícola de Godall SCCL (fruitat madur). També s'ha lliurat un reconeixement especial a l'Escola de Capacitació Agrària de Gandesa.\nEls premis consisteixen en la compra dels olis embotellats guanyadors per un import de 1.500 euros a cadascuna de les categories per part del Centre de Desenvolupament de l'Oli. D'aquesta manera, la Diputació de Tarragona i l'Ajuntament de Reus podran promocionar-los a través de diferents accions. A més, les almàsseres podran fer menció del premi a l'etiqueta dels envasos de l'oli d'oliva verge extra.\nEnguany, els tres premiats i la resta de guardonats també han rebut com a obsequi un setrill de vidre bufat del Museu i Forn del Vidre de Vimbodí i Poblet, elaborat pel mestre vidrier Paco Ramos.\nLa combustió d'un abocament de gallinassa en una granja, principal hipòtesi darrere del foc de la Torre de l'Espanyol


Ple extraordinari 5/2021\nDilluns 7 de juny a les 20h, a la Sala d'Actes de l'Ajuntament, se celebrarà el ple extraordinari 05/2021\nTens fotografies de com era Quart fa uns anys enrere? Les necessitem!\nHem creat un apartat al web per posar les vostres fotos i així construir un arxiu històric\nAvui, 1 de juny, comencen les inscripcions de l'Escola d'Art i Creativitat del Gironès pel curs 2021/22\nCrea, juga i aprèn! Vine a fer d'artista!\nServei de podologia per les persones jubilades\nJa hi ha les dates pel servei de podologia per les persones jubilades de Quart del mes de juny.\nReunions informatives del casal\nJa tenim dates per les reunions informatives del Casal d'Estiu tant per petit@s com per joves. Recordeu que dimarts 25 de maig finalitza el període d'inscripció.\nGossos sí, porcs no\nL'Ajuntament vol regalar a tots els quartencs i quartenques, que siguin propietari@s de gossos, un dispensador portàtil de bosses per recollir els excrements dels animals.\nAvui 17 de maig és el Dia Internacional contra la lgtbifòbia, des de l'Ajuntament de Quart reivindiquem el dret de totes les persones a la no discriminació per raó d'orientació sexual, identitat de gènere o expressió de gènere, per una societat més igualitària i respectuosa.\nVols formar part de la Brigada Jove 2021? Engeguem la convocatòria per contractar tres joves d’entre 16 i 25 anys per aquest estiu!\nArriba tota la informació del Casal d’Estiu!\nCom cada any, l'Ajuntament organitza el Casal d'Estiu Municipal pels infants i joves de Quart. Les places són limitades, no et quedis sense!\nLes Terrisseres, el nom de la plaça del costat del pavelló\nAixí ho han decidit el 90% dels quartencs i quartenques que han votat en el procés participatiu que va engegar l’Ajuntament el passat dia 16 d’abril.\nAhir al Ple, es va aprovar la creació d’una regidoria, amb l'Arnau Benac al capdavant, per tal que engegui accions que conscienciïn la gent del nostre municipi.\nPle ordinari 4/2021\nDilluns 3 de maig de 2021, a les 20h, a la Sala d'Actes de l'Ajuntament se celebrarà el Ple Ordinari 4/2021


Eplai Esport tanca amb èxit la seva primera edició – Comarques de Ponent\nEplai Esport tanca amb èxit la seva primera edició\nTàrrega ha tancat amb èxit de participació la primera edició de l’Esplai Esport, una nova proposta de lleure estiuenc per als joves del municipi d’entre 6 i 11 anys d’edat. Sota l’organització del Patronat Municipal d’Esports, els tallers programats han registrat una ocupació gairebé plena, amb un total de 132 inscrits. Tàrrega ha tancat amb èxit de participació la primera edició de l’Esplai Esport, una nova proposta de lleure estiuenc per als joves del municipi d’entre 6 i 11 anys d’edat. Sota l’organització del Patronat Municipal d’Esports, els tallers programats han registrat una ocupació gairebé plena, amb un total de 132 inscrits. Durant les últimes cinc setmanes, l’Esplai Esport de Tàrrega s’ha centrat en el foment de l’activitat física mitjançant la pràctica del futbol, el tennis, l’handbol, el bàsquet, la natació o la gimnàstica. També hi ha hagut temps per a excursions, danses, jocs amb música o passejades en cavall i ruc. Els participants han fet ús de les diferents instal·lacions del Parc Esportiu del Reguer, el Club Tennis Tàrrega, l’Escola Hípica o el nou pavelló del Col·legi Sant Josep. Donada la bona acceptació, la Regidoria d’Esports repetirà l’experiència l’any vinent. Aquest ha estat el primer cop que Tàrrega posa en marxa durant l’estiu un esplai de lleure basat únicament en la pràctica de l’esport. L’oferta ha complementat la ja habitual de cada temporada de l’Esplai Esprai, l’espai de lleure impulsat per la Regidoria de Joventut i que un any més té ple absolut amb 450 infants inscrits.


Setze setmanes de mobilitzacions dels armilles grogues - VilaWeb\nSetze setmanes consecutives de mobilitzacions dels armilles grogues contra Macron\nParís, Lilla i Lió acullen les principals protestes. També hi ha hagut marxa a Perpinyà\nEls armilles grogues han tornat a prendre un dissabte més els carrers del centre de París en la setzena setmana consecutiva de protestes contra el president Emmanuel Macron i després de la revitalització de la participació en les mobilitzacions de dissabte passat.\nEls convocants esperen que aquest sigui el preludi d’un increment de les protestes coincidint amb la culminació del Debat Nacional convocat per Macron en resposta a les protestes per impulsar reformes de les institucions i el sistema republicà.\nLa marxa ha partit aquest dissabte dels Camps Elisis cap a les 12.30 amb lemes com ‘RIC, poder per al poble!’ en referència a la demanda del Referèndum d’Iniciativa Ciutadana o ‘França és saquejada per l’oligarquia. Resistència!’, en les pancartes.\nEls armilles grogues recorreran avingudes principals com l’avinguda Montaigne, la plaça de l’Alma, l’avinguda President Wilson, la plaça de Trocadero, entre més, informa el diari ‘Le Figaro’.\nCom cada dissabte al matí, han estat clausurades les estacions de Metro del centre de la ciutat i s’ha desplegat un important contingent policial precedit d’advertiments del govern francès que no toleraran actes de violència.\nTambé hi ha un important desplegament policial a Lilla i Lió. Precisament a Lilla els armilles grogues han cridat la població a sumar-se a les protestes. ‘La lluita és internacional’, destaca la convocatòria de Facebook per a aquesta ciutat amb traducció a l’anglès i l’alemany.\nMentre a Lió s’ha convocat la Marxa Negra, en la qual els líders dels armilles grogues han convidat a participar amb vestimenta fosca com a ‘símbol de dol’ per la mort del moviment ‘si no actuem junts’.\nTambé hi ha hagut marxa a Catalunya Nord. A Perpinyà un miler d’armilles grogues han desfilat per a ‘enterrrar la democràcia’. S’hi han vist estelades.\nAra mateix, a Perpinyà un miler d’armilles grogues “enterren la democràcia”. #GiletsJaunes, acte XVI#FemXarxa pic.twitter.com/zt2DVivpiV\n— Josep BONET 🎗 (@jepbonet) March 2, 2019\nLes mobilitzacions van començar al novembre per protestar contra la pujada dels impostos al dièsel i al desembre van aconseguir el seu punt àlgid amb les protestes contra la repressió de les manifestacions fins al punt que Macron va anunciar un paquet de mesures econòmiques per millorar les condicions de vida de la classe mitjana i treballadora.


L'Ajuntament de Banyoles engega un pla de sanejament per estalviar-se 1,5 MEUR en tres anys - El Gerió Digital\nEs tancarà l'Oficina de Turisme de Cal Moliner, traspassarà personal a altres entitats i derivarà la gestió del Museu Darder\nDivendres, 28 de maig de 2010 19:51h\nL'alcalde de Banyoles, Miquel Noguer, i el primer tinent d'alcalde, Jordi Bosch, durant la presentació del pla de sanejament municipal © ACN\nXavier Pi / Pla de l'Estany / Banyoles\nEl pla de sanejament que engegarà el consistori banyolí té dos objectius prioritaris: per una banda, eixugar el dèficit que arrossega l'Ajuntament i, per l'altra, assegurar-se una reducció de la despesa corrent que permeti afrontar amb garanties els propers anys. L'alcalde de Banyoles, Miquel Noguer, ha explicat que la contenció de la despesa és necessària davant la previsió que 'els propers dos anys seran magres' i el fet que els ajuntaments no puguin demanar crèdit a partir del 2011, com recull el pla d'austeritat aprovat per l'executiu estatal.\nEl pla que ha elaborat el govern municipal s'estén entre els anys 2011 i 2013, tot i que algunes mesures que recull ja es posaran en marxa en els propers mesos. Banyoles ha tancat el darrer exercici amb un dèficit de 400.000 euros, procedents de la caiguda d'impostos de la construcció –que ha buidat les arques municipals- i el pagament de processos contenciosos als quals ha hagut de fer front l'Ajuntament.\nPer això, després de més de deu anys del darrer pla de sanejament (l'últim va ser el 1999), ara l'Ajuntament de Banyoles ha decidit tornar-se a estrènyer el cinturó. 'Durant els darrers mesos ja hem aplicat mesures de contenció, com elaborar un pressupost a la baixa, però en calen més', ha indicat l'alcalde.\nLa intenció de l'Ajuntament és que, mitjançant l'aplicació del pla, es puguin estalviar 500.000 euros anuals durant els propers tres anys. Les mesures que recull el pla afecten personal, equipaments municipals i aportacions a les diferents àrees, tot i que Noguer ha volgut ressaltar 'que no se sacrificarà cap dels serveis'. L'alcalde també ha ressaltat que el pla de sanejament no inclou les retallades de sou als treballadors públics i càrrecs electes, que es gestionaran apart.\nEl Museu, gestionat pel Consorci\nPer reduir despeses, el pla recull que es tancarà l'oficina de Turisme de Cal Moliner, i que tots els serveis d'informació es concentraran a la de l'Estany. A més, una altra de les mesures rellevats –que ja s'aplicarà a partir d'aquest juliol- serà el traspàs de la gestió del Museu Darder al Consorci de l'Estany. 'Això ens permetrà donar més contingut al Consorci, tot i que l'ajuntament no es desvincularà a l'hora de prendre decisions', ha ressaltat Noguer.\nPel que fa a personal, el pla de sanejament afectarà una quinzena de treballadors municipals, tot i que en cap cas es rescindiran contractes. En tot cas, no es renovaran (com és el cas de quatre treballadors) o s'apostarà per no cobrir les jubilacions (com és el cas del sergent de la Policia Local). Pel que fa a la resta d'empleats, es traspassaran a altres entitats, com ara el Consell Comarcal.\nFinalment, el pla de sanejament econòmic de l'Ajuntament de Banyoles inclou una retallada 'important' de les aportacions que es fan a les diferents àrees, i que se situa a l'entorn del 10%. Entre altres exemples, Miguel Noguer ha indicat que es reduiran en 10.000 euros les partides destinades a Participació Ciutadana, Festes o Esports; en 30.000 euros la de Comunicació i en 15.000 la que es dóna al festival (a)phònica.\n'El pla ens permetrà mantenir tots els serveis, però és evident que caldrà fer un esforç', ha conclòs l'alcalde de Banyoles.\nAprovat per ple\nEl pla de sanejament de l'Ajuntament de Banyoles s'ha aprovat per ple aquest mateix migdia. El document ha rebut els vots a favor dels dos grups del govern (CiU i PSC). ICV, que ha presentat un pla alternatiu al ple, hi ha votat en contra, i el grup municipal d'ERC s'ha abstingut.


71. 'Montréal', 'Mont-real' o 'Montreal'? / Grafia del topònim canadenc 'Montreal'\n72. 'contra-direcció', 'en contra direcció' o 'contra direcció'?\n73. Enumeració de compostos amb el segon element en comú: pre- i postoperatori, sub- i suprahepàtic\n74. Coincidència de dos guionets en un punt cardinal / est nord-est o est-nord-est? / Novetats ortogràfiques\n75. 'el Figueró i Montmany' o 'Figaró-Montmany'?\n76. reformular, reinventar, ressituar, reubicar / Verbs amb el prefix 're-'\n77. el Poblesec, el Poble Sec o el Poble-sec (barri de Barcelona)?\nel Poble-sec D'acord amb la normativa vigent, que estableix que s'escriuen amb guionet els compostos formats a partir de mots catalans el primer element dels quals acaba amb vocal i el segon comença amb r-, s- o x-, el nom d'aquest barri barceloní és el Poble-sec. [...]\n78. flexió de comptable administratiu\nL'adjectiu compost comptable administratiu s'escriu separat, sense guionet i sense cap conjunció que uneixi un i altre formant. Quan s'ha de flexionar en gènere i nombre, ho fan els dos membres que el componen. Per exemple: tècnic comptable administratiu, gestió comptable administrativa [...]\n79. Mots derivats per prefixació i compostos: accentuació / 'superfí', 'superbò', 'usdefruit', etc.\n80. 'est - nord-est' o 'est-nord-est'? / Ortografia i pronúncia de compostos amb un punt cardinal / nord-americà, nord-est, sud-africà


Hotel Up de Birke Ladbergen Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel Up de BirkeTecklenburger Str. 50, Ladbergen, Ladbergen, Alemanya, 49549 - Veure al mapaExcel·lent8,6Basada en205comentarisHotel Up de BirkeVeure més fotos"Excellent and very personal greeting for the breakfast. No b..."JohanSwedenVeure més fotosVeure totes les 30 fotosMolt bona ubicació 7,9Veure al mapa7,9Ubicació\nSobre l'allotjamentDescripcióTant si es tracta d'un viatge de plaer com si és de negocis, Hotel Up de Birke és una elecció d'allotjament magnífica quan visiten Ladbergen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Hotel Up de Birke també ofereix moltes instal.lacions per enriquir la seva estada a Ladbergen. Per a la comoditat i comfort dels seus clients, l'hotel ofereix transport hotel/aeroport, habitació familiar, restaurant, premsa, bar. L'ambient de Hotel Up de Birke es reflexa en cada habitació. calefacció, servei de despertador, escriptori, telèfon, aparell de televisió LCD/pantalla de plasma són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí. Sigui quin sigui el motiu del seu viatge, Hotel Up de Birke és una selecció idònia per a la vostra estada a Ladbergen.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsTailandès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that the restaurant is closed on Wednesdays. Comentaris recents de clients